## ODLUKU O OBVEZNICIMA, STOPI I OSNOVICI ZA PLAĆANJE KOMORSKOG DOPRINOSA HRVATSKOJ OBRTNIČKOJ KOMORI ZA 1997. GODINU

### NN 107/1996 (20.12.1996.), ODLUKU O OBVEZNICIMA, STOPI I OSNOVICI ZA PLAĆANJE KOMORSKOG DOPRINOSA HRVATSKOJ OBRTNIČKOJ KOMORI ZA 1997. GODINU

# **HRVATSKA OBRTNIČKA KOMORA**

Na podlozi članka 25. Statuta Hrvatske obrtničke komore ("Narodne novine",
br. 56/94 i 2/95), Skupština Hrvatske obrtničke komore na sjednici održanoj
5. 12. 1996. g., donijela je

## **ODLUKU**

### **O OBVEZNICIMA, STOPI I OSNOVICI ZA PLAĆANJE KOMORSKOG DOPRINOSA HRVATSKOJ OBRTNIČKOJ KOMORI ZA 1997. GODINU**

Članak 1.

Ovom Odlukom utvrđuju se obveznici, osnovice i stope komorskog doprinosa
Hrvatskoj obrtničkoj komori (u daljnjem tekstu: doprinos) za 1997. g.,
način obračunavanja i plaćanja, te kontrola obračuna i uplate.

Članak 2.

Obveznici plaćanja doprinosa su fizičke i pravne osobe, članovi Hrvatske
obrtničke komore, koji obavljaju obrt (gospodarsku djelatnost) u skladu
sa Zakonom o obrtu. Fizičke osobe postaju obveznici plaćanja doprinosa
upisom u obrtni registar a pravne osobe postaju obveznici plaćanja doprinosa
danom izdavanja rješenja iz članka 8. stavka 2. Zakona o obrtu ("Narodne
novine" br. 77/93 i 90/96). Članovi Hrvatske obrtničke komore prestaju
biti obveznici plaćanja komorskog doprinosa s danom trajnog prestanka obavljanja
obrta.

Članak 3.

Doprinosi, svote i stope:

a) paušalni doprinos plaća se u mjesečnom iznosu od 12,00 kuna,

b) doprinos po stopi od 0,40% od ostvarenog dohotka odnosno dobiti za
fizičke osobe i

c) doprinos po stopi od 0,357% od mjesećno isplaćenih plaća i naknada
plaća koje isplaćuju pravne osobe (trgovačka društva) članice Hrvatske
obrtničke komore odnosno od ostvarene dobiti ako nemaju iskazane isplate
plaća.

Članak 4.

(1) Osnovica doprinosa koji se plaća po stopi od 0,40% za fizičke osobe
koje su obveznici poreza na dohodak, jest dohodak od obrta utvrđen prema
odredbama Zakona o porezu na dohodak.

(2) Osnovica doprinosa koji se plaća po stopi od 0,357%;

a) za pravne osobe, članice Hrvatske obrtničke komore (trgovačka društva),
su mjesečne isplaćene plaće i naknade uposlenicima,

b) za pravne osobe, članice Hrvatske obrtničke komore (trgovačka društva)
koja nemaju iskazane obračunate i isplaćene plaće i naknade, je ostvarena
dobit utvrđena prema odredbama Zakona o porezu na dobit,

c) za fizičke osobe koje ostvaruju dohodak u smislu Zakona o porezu
na dohodak, a po vlastitom izboru ili po sili Zakona o porezu na dobit
plaćaju porez na dobit, osnovica je ostvarena dobit prema odredbama Zakona
o porezu na dobit.

Članak 5.

(1) Doprinos u mjesečnoj svoti od 12,00 kuna zajedno s doprinosom udruženju
obrtnika i područnoj obrtničkoj komori, obveznici, fizičke osobe, uplaćuju
koristeći obrasce platnog prometa za gotovinska plaćanja; općom ili posebnom
uplatnicom (obrazac broj 10 ili 11) odnosno obrasce platnog prometa za
bezgotovinsko plaćanje; općom ili posebnim nalogom za prijenos (obrazac
broj 40 ili 41) prema sjedištu (prebivalištu) obveznika na uplatni račun
broj:

XXXXX-842-YYY-523093

gdje je: XXXXX broj jedinice Zavoda za platni promet a YYY oznaka ispostave
Porezne uprave, s naznakom "komorski doprinos". U poziv na broj odobrenja
u predpolje upisuje se "12" kao model plaćanja i matični broj građana kao
poziv na broj.

(2) Doprinos po stopi od 0,40% kao i doprinos po stopi od 0,357% obveznici
plaćanja doprinosa, fizičke i pravne osobe, obračunavaju i uplaćuju mjesečno
s dospijećem zadnji dan u mjesecu za tekući mjesec na račun broj:

30102-639-42 - HRVATSKA OBRTNIČKA KOMORA

s tim da u poziv na broj:

a) obveznici plaćanja doprinosa fizičke osobe na obrascu platnog prometa
koji koriste upišu "12" kao model plaćanja, a u poziv na broj matični broj
građana i u nastavku "-40".

b) obveznici plaćanja doprinosa, pravne osobe, na obrascu platnog prometa
koji koriste upišu "05" kao model plaćanja, a u poziv na broj matični broj
poduzeća i u nastavku "-40".

(3) Hrvatska obrtnička komora može organizaciju zaduživanja i naplate
paušalnog doprinosa povjeriti Poreznoj upravi. Radi racionalizacije procesa
zaduživanja Hrvatska obrtnička komora će u 1997. godini zaduživati obveznike
plaćanja doprinosa sa ukupnim svotama paušalnog doprinosa kako je iskazano
u Izvatku iz odluka o plaćanju doprinosa udruženjima obrtnika, područnim
obrtničkim komorama i Hrvatskoj obrtničkoj komori za 1997. g., kvartalno,
prema slijedećem rasporedu:

D a t u m Zaduženje za

Kvartal zaduženja dospijeća razdoblje

---

1. 2. 3. 4.

I 15. 02. 1997. 28. 02. 1997. siječanj-ožujak

II 15. 05. 1997. 31. 05. 1997. travanj-lipanj

III 15. 08. 1997. 31. 08. 1997. srpanj-rujan

IV 15. 11. 1997. 30. 11. 1997. listopad-prosinac

(4) Za slučaj da obveznici plaćanja doprinosa ne prime unaprijed otisnute
uplatnice za paušalni doprinos u roku 3 mjeseca, isti su dužni sami uplaćivati
kako je navedeno u ovom članku.

Članak 6.

Za neuplaćene doprinose u roku dospjelosti zaračunavaju se zatezne kamate
prema Zakonu o zateznim kamatama ("Narodne novine", br. 28/96) i Uredbama
o visini stope zatezne kamate koje donosi Vlada Republike Hrvatske. Za
preplaćenu svotu doprinosa obveznici imaju pravo zatražiti povrat preplaćene
svote zajedno sa pripadajućom kamatom kako je regulirano spomenutim propisima
odnosno mogu izjaviti da se preplaćena svota doprinosa smatra kao predujam
za naredno razdoblje.

Članak 7.

Zavod za platni promet će temeljem ključa raspodjele, koje izrađuju
područne obrtničke komore, raspoređivati uplaćeni paušalni iznos doprinosa
na račune korisnika doprinosa.

Članak 8.

(1) Kontrolu i ovjeru ključa raspodjele kao i nadzor nad obračunom i
naplatom doprinosa obavlja Hrvatska obrtnička komora.

(2) Brigu o spiskovima obveznika plaćanja paušalnog doprinosa sa ukupnim
dugom vode udruženja obrtnika u suradnji sa područnim obrtničkim komorama.
Udruženja obrtnika dužna su sastavljati spiskove svih novootvorenih obrta
i zaduživati ih paušalnim doprinosom. Isto tako udruženja obrtnika dužna
su sastavljati spiskove svih prestalih obrta sa eventualnim svotama za
otpis. Sačinjene spiskove udruženja obrtnika dužna su sukcesivno dostavljati
ispostavama Porezne uprave prema mjestu prebivališta obveznika na obradu
i unos podataka i to najkasnije do zadnjeg dana u mjesecu koji prethodi
mjesecu zaduživanja po kvartalima. Udruženja obrtnika dostavljaju svojim
područnim obrtničkim komorama duplikate spiskova koje su dostavile ispostavama
Porezne uprave na obradu.

(3) Područne obrtničke komore dužne su surađivati s udruženjima obrtnika
pri izradi spiskova odnosno osigurati da dostavljeni spiskovi koji su predani
ispostavama Porezne uprave na unos budu i obrađeni. Područne obrtničke
komore će izvještavati Hrvatsku obrtničku komoru o tijeku izrade spiskova,
predaje na obradu i obrađenim spiskovima.

(4) Obveznici plaćanja doprinosa sva svoja prava i obveze u svezi s
doprinosom rješavaju u svojim udruženjima obrtnika odnosno u područnoj
obrtničkoj komori. Za sporne slučajeve, tumačenja propisa i davanja mišljenja,
nadležna je Hrvatska obrtnička komora.

Članak 9.

Pregled visine doprinosa sa mjesečnim svotama prema pripadnosti udruženju
obrtnika (ispostavi Porezne uprave) odnosno područnoj obrtničkoj komori
pod nazivom "Izvadak iz odluka o plaćanju doprinosa udruženjima obrtnika,
područnim obrtničkim komorama i Hrvatskoj obrtničkoj komori za 1997. g."
sastavni je dio ove Odluke.

Članak 10.

Ova Odluka stupa na snagu danom objave u "Narodnim novinama", a primjenjuje
se od 1. siječnja 1997. godine.

Broj: 34-9/2-96

Predsjednik
**Josip Šajnović,** v. r.

Odluka, NN 107/1996-2087